ระเบียบคณะกรรมการจัดรูปที่ดินเพื่อพัฒนาพื้นที่ระเบียบคณะกรรมการจัดรูปที่ดินเพื่อพัฒนาพื้นที่ว่าด้วยการจดทะเบียนสมาคมจัดรูปที่ดินเพื่อพัฒนาพื้นที่และการตรวจสอบการดำเนินการของสมาคมจัดรูปที่ดินเพื่อพัฒนาพื้นที่พ.ศ. ๒๕๕๐ เพื่อให้การดำเนินงานเกี่ยวกับการจดทะเบียนสมาคมจัดรูปที่ดินเพื่อพัฒนาพื้นที่และการตรวจสอบการดำเนินการของสมาคมจัดรูปที่ดินเพื่อพัฒนาพื้นที่เป็นไปด้วยความเรียบร้อยอาศัยอำนาจตามความในมาตรา ๖ (๑๒) และมาตรา ๑๖แห่งพระราชบัญญัติจัดรูปที่ดินเพื่อพัฒนาพื้นที่ พ.ศ. ๒๕๔๗คณะกรรมการจัดรูปที่ดินเพื่อพัฒนาพื้นที่ จึงออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการจัดรูปที่ดินเพื่อพัฒนาพื้นที่ว่าด้วยการจดทะเบียนสมาคมจัดรูปที่ดินเพื่อพัฒนาพื้นที่และการตรวจสอบการดำเนินการของสมาคมจัดรูปที่ดินเพื่อพัฒนาพื้นที่ พ.ศ. ๒๕๕๐ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้สมาชิก หมายความว่าสมาชิกของสมาคมจัดรูปที่ดินเพื่อพัฒนาพื้นที่ผู้ตรวจการสมาคม หมายความว่าผู้ตรวจการสมาคมที่คณะกรรมการส่วนจังหวัดแต่งตั้งข้อบังคับ หมายความว่าข้อบังคับของสมาคมจัดรูปที่ดินเพื่อพัฒนาพื้นที่คำขอ หมายความว่าคำขอจดทะเบียนสมาคมจัดรูปที่ดินเพื่อพัฒนาพื้นที่ข้อ ๔ให้อธิบดีกรมโยธาธิการและผังเมืองรักษาการตามระเบียบนี้หมวด ๑การจดทะเบียนสมาคมจัดรูปที่ดินเพื่อพัฒนาพื้นที่ ข้อ ๕ในการจัดตั้งสมาคม ให้เจ้าของที่ดินที่จะเป็นสมาชิกจัดการประชุมเพื่อเลือกตั้งคณะผู้เริ่มก่อตั้งสมาคมจำนวนไม่น้อยกว่าสามคนและจัดทำรายงานการประชุมโดยระบุรายชื่อบุคคลที่ได้รับเลือกตั้งเป็นคณะผู้เริ่มก่อตั้งสมาคมไว้ให้ชัดเจนข้อ ๖ให้คณะผู้เริ่มก่อตั้งสมาคมที่ได้รับเลือกตั้งจากที่ประชุมตามข้อ ๕ยื่นคำขอจดทะเบียนสมาคมต่อเลขานุการคณะกรรมการส่วนจังหวัดแห่งท้องที่ที่จะดำเนินโครงการจัดรูปที่ดินเพื่อพัฒนาพื้นที่ตามแบบการยื่นคำขอท้ายระเบียบนี้ พร้อมด้วยเอกสารดังต่อไปนี้(๑)บัญชีรายชื่อของผู้ซึ่งจะเป็นสมาชิกพร้อมทั้งจำนวนที่ดินของบุคคลดังกล่าวและจำนวนที่ดินที่จะดำเนินการจัดรูปที่ดินเพื่อพัฒนาพื้นที่ตามแบบบัญชีรายชื่อท้ายระเบียบนี้ จำนวน ๒ ชุด(๒) ร่างข้อบังคับของสมาคม จำนวน ๒ ชุดซึ่งอย่างน้อยต้องมีรายการที่บัญญัติไว้ตามมาตรา ๑๘แห่งพระราชบัญญัติจัดรูปที่ดินเพื่อพัฒนาพื้นที่ พ.ศ. ๒๕๔๗(๓) สำเนาทะเบียนบ้านและสำเนาบัตรประจำตัวประชาชนของคณะผู้เริ่มก่อตั้งสมาคมพร้อมลงลายมือชื่อรับรองสำเนาจำนวน ๒ ชุด(๔)สำเนารายงานการประชุมของเจ้าของที่ดินในการเลือกตั้งคณะผู้เริ่มก่อตั้งสมาคมพร้อมลงลายมือชื่อรับรองสำเนาของคณะผู้เริ่มก่อตั้งสมาคมจำนวน ๒ ชุดข้อ ๗เมื่อเลขานุการคณะกรรมการส่วนจังหวัดได้รับคำขอแล้วให้ออกใบรับให้ผู้ยื่นคำขอและเมื่อตรวจสอบในเบื้องต้นแล้วเห็นว่าเป็นคำขอที่ถูกต้องให้เสนอคำขอต่อคณะกรรมการจัดรูปที่ดินส่วนจังหวัดพิจารณาในกรณีที่คำขอไม่ถูกต้องไม่ว่าด้วยเหตุใด ให้แจ้งผู้ยื่นคำขอทราบภายในสามสิบวันนับแต่วันที่ได้รับคำขอและให้ผู้ยื่นคำขอแก้ไขเพิ่มเติมให้ถูกต้องภายในสี่สิบห้าวันนับแต่วันที่ได้รับแจ้งให้แก้ไขเพิ่มเติมกรณีผู้ยื่นคำขอไม่สามารถแก้ไขเพิ่มเติมให้ถูกต้องภายในระยะเวลาที่กำหนดให้สามารถขอขยายระยะเวลาออกไปได้อีกไม่เกินสี่สิบห้าวันหากพ้นกำหนดระยะเวลาดังกล่าว ให้ถือว่าเป็นการยกเลิกคำขอที่ได้ยื่นไว้นั้นข้อ ๘ให้คณะกรรมการส่วนจังหวัดพิจารณาคำขอและร่างข้อบังคับหากเห็นว่าคำขอนั้นถูกต้องตามมาตรา ๑๖ และร่างข้อบังคับถูกต้องตามมาตรา ๑๘แห่งพระราชบัญญัติจัดรูปที่ดินเพื่อพัฒนาพื้นที่ พ.ศ. ๒๕๔๗ และเอกสารถูกต้องตามข้อ๕ และข้อ ๖ แล้วให้คณะกรรมการส่วนจังหวัดรับจดทะเบียนสมาคมและออกใบสำคัญรับจดทะเบียนให้แก่สมาคมตามแบบท้ายระเบียบนี้และให้เลขานุการคณะกรรมการส่วนจังหวัดส่งการจดทะเบียนสมาคมไปประกาศในราชกิจจานุเบกษาและเมื่อประกาศในราชกิจจานุเบกษาแล้ว ให้แจ้งสมาคมทราบโดยเร็วในกรณีที่คณะกรรมการส่วนจังหวัดไม่รับจดทะเบียนสมาคมให้เลขานุการคณะกรรมการส่วนจังหวัดแจ้งคำสั่งพร้อมเหตุผลที่คณะกรรมการส่วนจังหวัดไม่รับจดทะเบียนเป็นหนังสือไปยังผู้ยื่นคำขอภายในสามสิบวันนับแต่วันที่คณะกรรมการส่วนจังหวัดมีมติไม่รับจดทะเบียน ผู้ยื่นคำขอจดทะเบียนมีสิทธิอุทธรณ์คำสั่งไม่รับจดทะเบียนต่อคณะกรรมการโดยทำเป็นหนังสือยื่นต่อคณะกรรมการส่วนจังหวัดภายในสามสิบวันนับแต่วันที่ได้รับแจ้งคำสั่งไม่รับจดทะเบียนหมวด ๒การตรวจสอบการดำเนินการของสมาคมจัดรูปที่ดินเพื่อพัฒนาพื้นที่ ข้อ ๙ให้สมาคมจัดทำและส่งรายงานสรุปการดำเนินงานและรายงานการประชุมของสมาคมให้ผู้ตรวจการสมาคมในทุกระยะเวลาสามเดือนนับจากวันที่มีการประชุมใหญ่สามัญสมาคมครั้งแรกหรือตามระยะเวลาน้อยกว่านั้นตามที่ผู้ตรวจการสมาคมกำหนดข้อ ๑๐ให้ผู้ตรวจการสมาคมดำเนินการตรวจสอบกิจการและการเงินของสมาคมพร้อมสรุปผลเสนอต่อคณะกรรมการส่วนจังหวัดทุกระยะเวลาหกเดือนหรือน้อยกว่าตามที่คณะกรรมการส่วนจังหวัดกำหนดประกาศ ณ วันที่ ๑๒กุมภาพันธ์ พ.ศ. ๒๕๕๐บัญญัติ จันทน์เสนะรัฐมนตรีช่วยว่าการฯปฏิบัติราชการแทนรัฐมนตรีว่าการกระทรวงมหาดไทยประธานคณะกรรมการจัดรูปที่ดินเพื่อพัฒนาพื้นที่[เอกสารแนบท้าย]๑.คำขอจดทะเบียนสมาคมจัดรูปที่ดินเพื่อพัฒนาพื้นที่ (แบบ จร. ๓)๒.บัญชีรายชื่อของผู้ซึ่งจะเป็นสมาชิกสมาคมจัดรูปที่ดินเพื่อพัฒนาพื้นที่โครงการจัดรูปที่ดินเพื่อพัฒนาพื้นที่ (แบบ จร. ๔)๓.ใบสำคัญรับจดทะเบียนเป็นสมาคมตามกฎหมายว่าด้วยการจัดรูปที่ดินเพื่อพัฒนาพื้นที่(แบบ จร. ๕)(ดูข้อมูลจากภาพกฎหมาย)วัชศักดิ์/ผู้จัดทำ๑๙ มีนาคม ๒๕๕๐ฐิติพร/ปรับปรุง๒๕ เมษายน ๒๕๕๖วิชพงษ์/ตรวจ๒๖ เมษายน ๒๕๕๖[๑] ราชกิจจานุเบกษาเล่ม ๑๒๔/ตอนพิเศษ ๒๙ ง/หน้า ๔๔/๑๔ มีนาคม ๒๕๕๐